กฎหมายตามมาตรา 326 ความผิดฐานหมิ่นประมาททั่วไป ผู้กระทำจะต้องระวางโทษอย่างไร
A. จำคุกไม่เกิน 1 ปี หรือปรับไม่เกิน 10,000 บาท หรือทั้งจำทั้งปรับ
B. จำคุกไม่เกิน 1 ปี หรือปรับไม่เกิน 20,000 บาท 
C. จำคุกไม่เกิน 1 ปี หรือปรับไม่เกิน 20,000 บาท หรือทั้งจำทั้งปรับ
D. จำคุกไม่เกิน 2 ปี หรือปรับไม่เกิน 20,000 บาท หรือทั้งจำทั้งปรับ
คำตอบได้แก่ C.  เพราะว่า กฎหมายตามมาตรา 326 ความผิดฐานหมิ่นประมาททั่วไป ผู้กระทำจะต้องระวางโทษจำคุกไม่เกิน 1 ปี หรือปรับไม่เกิน 20,000 บาท หรือทั้งจำทั้งปรับครับ แต่ถ้าเป็นความผิดฐานหมิ่นประมาทโดยการโฆษณา ง่ายๆ ก็คือโพสต์ประจานลง Social Media นั่นแหละครับโทษมันก็จะหนักขึ้น คือ จำคุกไม่เกิน 2 ปี หรือปรับไม่เกิน 200,000 บาทครับ ฟ้องเรียกค่าเสียหายที่ถูกหมิ่นประมาทได้                 

แม้การฟ้องคดีหมิ่นประมาทจะเป็นการฟ้องคดีอาญา แต่เราสามารถเรียกค่าเสียหายในทางแพ่งได้เพราะถ้าผู้เสียหายได้รับกระทบกับชื่อเสียงเกียรติคุณหรือทางทำมาหาได้ของผู้เสียหายก็ถือว่าเป็นการกระทำละเมิดอย่างหนึ่ง ผู้เสียหายจึงมีสิทธิเรียกค่าเสียหายทางละเมิดได้ด้วย ก็คือจะกลายเป็นคดีแพ่งเกี่ยวเนื่องคดีอาญา                  

ถ้าศาลพิจารณาว่าจำเลยผิดจริง ศาลก็จะมาพิจารณาในส่วนแพ่งว่าผู้ถูกหมิ่นประมาทควรได้รับค่าเสียหายเท่าไหร่ ซึ่งในการฟ้องคดีหมิ่นประมาท เราก็จะต้องบรรยายทั้งองค์ประกอบตามกฎหมายอาญา และเรียกค่าเสียหายในทางแพ่งไปว่า เรามีชื่อเสียงอะไรยังไง การกระทำของจำเลยทำให้เราเสียชื่อเสียงอย่างไร และเราขอคิดค่าเสียหายเท่าไหร่ ก็ว่าไปครับ จากนั้นศาลก็จะพิจารณาค่าเสียหายให้เราครับ ฟ้องหมิ่นประมาทได้ที่ศาลไหนบ้าง?                 

โดยหลักแล้วความผิดอาญา ผู้เสียหายจะต้องฟ้องต่อศาลที่ความผิดเกิดขึ้นครับ กรณีนี้ถ้าความผิดสำเร็จที่ไหน ผู้เสียหายก็ต้องไปฟ้องจำเลยต่อศาลที่ความผิดเกิดครับ แต่ถ้าจำเลยมีที่อยู่ ถูกจับ หรือถูกสอบสวนนอกเขตศาลที่ความผิดเกิดก็สามารถฟ้องในเขตเหล่านี้ได้เช่นกันครับ
ประมวลกฎหมายอาญา,กฎหมายอาญาความผิดเกี่ยวกับเสรีภาพและชื่อเสียง